text: Uro på asylcenter: Hærværk og trusler mod personale
  18 juni 2017 kl. 20.09
  Personalet på Børnecenter Tønder, der er et asylcenter, blev søndag aften udsat for hærværk og truende adfærd. 
  Opdateret mandag morgen med nye oplysninger om de impliceredes alder.
  Syd- og Sønderjyllands Politi modtog søndag aften kl. 18.10 en anmeldelse om uro på asylcenteret Børnecenter Tønder.
  En 15-årig beboer hidsede sig op og begyndte at smadre ting på centeret. Drengen blev desuden meget ubehagelig overfor personalet, hvilket fik dem til at slå alarm, oplyser Syd- og Sønderjyllands Politi til TV SYD.
  En patrulje kom hurtigt ud og anholdte den 15-årige, men et par timere senere var den gal igen.
  Politiet modtog en anmeldelse om, at to andre unge var begyndt at smadre ting på asylcentret få timer efter den første uro. Her blev endnu en 15-årig anholdt.
  De to 15-årige er nu begge sigtet for hærværk, oplyser Syd- og Sønderjyllands Politi mandag morgen til TV SYD.
  